Маркова Нога (Долно Дупени)

Маркова Нога — археолошко наоѓалиште во преспанското село Долно Дупени. Претставува населба од хеленистичко и доцноантичко време. Се наоѓа во непосредната близина на граничниот премин со Грција покрај езерскиот брег на Преспанското Езеро, каде со повлекувањето на водите на езерото биле откриени објекти градени од камени блокови, слични на градбите од наоѓалиштето Анче кај селото Крани. Источно од оваа групација на објекти, на повисока тераса се среќаваат фрагменти од керамички садови, тули, покривни ќерамиди. Наодите се чуваат во Музејската збирка во Ресен.Коцо, Димче (1996). Археолошка карта на Република Македонија. Скопје: МАНУ. ISBN 9789989101069

 Поврзано 
Гробишта — црква и некропола од средниот век;
Долно Дупени — населба од доцноантичко време;
Рот — некролола од доцноантичко време;
Герамидница — населба од хеленистичко и доцноантичко време;
Долно Дупени;
Список на археолошки наоѓалишта во Ресенско;

 Наводи 

Категорија:Долно Дупени